
[image: ]

         ВИСШЕ УЧИЛИЩЕ ПО ТЕЛЕКОМУНИКАЦИИ И ПОЩИ


[image: ]

          ВИСШЕ УЧИЛИЩЕ ПО ТЕЛЕКОМУНИКАЦИИ И ПОЩИ


ОТЧЕТ
НА РЕКТОРА НА ВУТП 
ЗА ПЕРИОДА 26.06.2024 Г. – 27.6.2025 Г.

ВЪВЕДЕНИЕ
Изминалият период бе белязан от политически турболенции, системно недофинансиране на висшето образование, липса на визия от страна на държавата за развитието на българското висше образование. Отпечатък върху него поставиха няколко глобални и национални фактори:
· реформите във висшето образование, инициирани с промяната на ЗВО от 13 март 2024 г. и приетите впоследствие изменения на Постановление на МС №162/2001 г. и Постановление на МС №328/2015 г.;
· липсата на устойчива финансова политика от страна на държавата в сектора;
· опасността към септември 2024 година от реални целенасочени от страна на МОН фалити на висши училища;
· остаряла подзаконова нормативна база, неотговаряща на новите условия в ЗВО и водеща до тежки кризи в сектора на висшето образование;
· високи такси, особено за студентите в платено обучение;
· намаляващ академичен потенциал и ограничени стимули за млади преподаватели и изследователи;
· социални и регионални дисбаланси в достъпа до висше образование;
· ограничена международна видимост и конкурентоспособност на българските университети;
· инфлацията;
· липсата на регламентация на видовете висши училища, определени със Стратегията за развитие на висшето образование в периода 2021 – 2030 година.




ПРИЕМ НА СТУДЕНТИ ВЪВ ВУТП
През учебната 2025/2026 година приемът държавна поръчка (336 места) бе реализиран на 102%. 
За учебната 2025/2026 година в образователно – квалификационна степен „професионален бакалавър“, ВУТП реализира 100% прием в държавна поръчка (20 студента). 
За учебната 2025/2026 година в образователно – квалификационна степен „бакалавър“, ВУТП реализира следния прием по професионални направления:
· ПН Общо инженерство - от план-прием 60 студента има реализиран прием 64 студента.
· ПН Комуникационна и компютърна техника - план приемът е бил 152, приети са 166 студента. Платено обучение са приети 32 студента.
· ПН Администрация и управление - 20 студента прием.
За учебната 2025/2026 година в образователно – квалификационна степен „магистър“, ВУТП реализира следния прием по професионални направления:
· ПН Общо инженерство от план-прием 50 студента има реализиран прием 53 студента. 
· ПН Комуникационна и компютърна техника план приемът е бил 74, приети са 80 студента. Платено обучение са приети 6 студента.
· ПН Администрация и управление е с 7 студента прием.

КАЧЕСТВОТО НА ОБРАЗОВАТЕЛНИЯ ПРОДУКТ
Акредитации 
С решение на Академичния съвет на ВУТП е внесен в НАОА проект за разкриване на ново професионално направление 4.6 Информатика и компютърни науки.


МЯСТО НА ВУТП В КАРТАТА НА БЪЛГАРСКОТО ВИСШЕ ОБРАЗОВАНИЕ
7-мо място в професионално направление 5.3. „Комуникационна и компютърна техника“
5-то място по реализация на студентите в пн 5.3. „Комуникационна и компютърна техника“
5-то място по принос към осигурителната система и по размер на доходите на завършилите ВУТП
2-ро място по брой привлечени чуждестранни студенти в специалностите на пн 5.3. „Комуникационна и компютърна техника“

ВУТП е единственото инженерно висше училище в страната, което увеличава броя на студентите през последните три години и повиши капацитета си от 1620 на 2630 студенти и докторанти (по данни на НАОА)

Почти 100% ексклузивност на преподавателския състав
Относително висок среден брой цитирания на документ в SCOPUS
ВУТП е сред висшите училища с най-ниска безработица на завършилите студенти






ПРИОРИТЕТИ ОТ ПОЛИТИКАТА ЗА РАЗВИТИЕ
Задълбочаване на сътрудничеството в рамките на съществуващата междууниверситетска мрежа и развитието ѝ с цел създаване на интегрирани образователни продукти
В периода юни 2024 г. – юни 2025 г. политиката за развитие на ВУТП се характеризира от следните индикативни показатели: 
	· Брой учебни планове, изпълнявани с български образователни институции от страната – увеличени от 4 на 5;
· Дял на докторантите, ръководени съвместно с чуждестранни хабилитирани лица – ръст от 3,7% до 4%;
· [bookmark: _Hlk202372892][bookmark: _Hlk169444515]Увеличение на чуждестранните партньори в областта на образованието и науката – нараснал е броят им от 35 на 42 (Меморандум за сътрудничество Д-54/16.06.2025 г. сThe Arts, Sciences and Technology University of Lebanon, Меморандум за сътрудничество Д-34/15.05.2025 г. с Istanbul Aydin University, Споразумение за обмен на студенти Д-34#1/15.05.2025 г. с Istanbul Aydin University, Меморандум за сътрудничество Д-71/03.12.2024 г. с Beijing University of Post and Telecommunications – China, Меморандум за сътрудничество Д-70/03.12.2024 г. с. Epoka University – Tirana, Mеморандум за сътрудничество Д-62/24.10.2024 г.с Bandirma Onyedi Eylul Iniversity (BANU), Меморандум за сътрудничество Д-58/14.10.2024 г. с Lanzhou City University - Gansu Province China);
· Дял на съвместните научни проекти с чуждестранни институции – увеличен е броят им от 6 на 15 (Подписани са 4 споразумения за съвместни научни проекти с чуждестранни институции и са реализирани 4 независими един от друг проекта – един с Хуауей Технолоджи на стойност 91 944 лева, и по един с Bandirma Onyedi  Eylul University и The Arts, Sciences and Technology University of Lebanon. Договорите касаят обмен и трансфер на научни знания, разработване на проекти по обща проблематика. Създаден е и Консорциум по програма Еразъм+ GEMS-TECH с обща стойност на проекта 793 055 евро и с водещ университет ВУТП.);
· Създаване на хибридни учебни програми с бизнеса – 2 нови учебни плана (Целевата стойност за мандата е постигната още в първата година от него. Разработен е учебен план съвместно с компании от ИТ-сектора – „Дигитално предприемачество и изкуствен интелект“ в ПН 5.13 „Общо инженерство“.)

· Брой международни научни и образователни форуми, организирани от ВУТП – нараснал е броят им от 3 в периода юни 2023 г. – юни 2024 г. на 4 в периода юни 2024 г. – юни 2025 г. (През април 2025 г. ВУТП като водещ партньор по Project №101179386 - Consortium Agreement ERASMUS+ CBHE – GEMS-TECH бе домакин на форум по проекта, в който участваха над 30 представители от различни образователни и академични институции – партньори по проекта. 

· На 29 май 2025 г. ВУТП организира международна конференция „Иновативно образование и професии на бъдещето“. Тя бе открита от вицепремиера Гроздан Караджов и от председателя на НС – доц. Наталия Киселова и в нея участваха български и чуждестранни представители на бизнеса и академичната общност. Специални гости бяха министър Красимир Вълчев и зам. министър Мартин Дановски. 
· В Бозджаада – Турция в периода 26 юни 2024 г. – 30 юни 2024 г. се проведе седмата Международна лятна академия по лидерство, организирана от ВУТП. Изданието бе под надслов „Лидерство чрез личностно развитие”. В конференцията участваха над 60 студенти от различни български университети. Гост-лектори бяха експерти в областта на лидерството и личностното развитие от България, Турция и Израел.В периода 26 юни 2024 г. – 30 юни 2025 г. бе заключителния етап и на международен практико-приложен проект „Изследване на връзката между между лидерство и личностно развитие“, в който участваха 15 учени от България и чужбина.);

· Осмото издание на Академията се проведе от 9 до 13 юни в Кавала, Гърция, в партньорство с Община Кавала, Българско неделно училище „Св. Иван Рилски“ (Кавала) и Дружество „България“. На официалното откриване на събитието присъстваха председателят на Общинския съвет на Кавала Константинос Пефанис и зам.-кметът на града Апостолос Мумцакис. Генералният консул на България в Солун г-н Антон Марков бе специален гост в последния ден на Международната академия, която тази година бе под надслов „Лидерство чрез образование“.
Сред специалните гости за 2025 година бяха:
Г-н Илия Лазаров – член на Европейския парламент
Генералният директор на Българското национално радио г-н Милен Митев
Генералният директор на Българска телеграфна агенция г-н Кирил Вълчев
Председателят на Българо-турския дамски бизнес клуб г-жа Татяна Карова
Ректорът на Медицински университет – Плевен проф. д-р Добромир Димитров
Ректорът на Минно-геоложки университет „Св. Иван Рилски“ – София проф. д-р Ивайло Копрев
Г-н Любомир Каримански – член на Управителния съвет на БНБ

· Брой учебни планове с интегриран корейски език във ВУТП – нараснал е броят им от 6 на 7;

· Участие в съвместни дейности с бизнеса - Стартирана е дейност с 18 нови бизнес партньори на ВУТП. Дейностите касаят споделяне на преподавателски и финансови ресурси от страна на бизнеса за обезпечаване на обучителния процес във ВУТП, работа по съвместни образователни и практико-приложни проекти, обезпечаване с кадри в конкретни бизнес организации. 

· Значим проект на ВУТП през 2025 г. е с Хуауей Технолоджи, с които е стартиран съвместен образователен проект за обучение на дами в неравностойно положение на базови дигитални умения. Стойността на инвестицията от Хуауей Технолоджи е около 100 000 лева. Договорите с А1 България касаят създаването на лаборатория и реновирането на зала. Договорът с БНТ се отнася до дарение на техника за телевизионна лаборатория. Договорите с останалите бизнес партньори касаят извършването на конкретни научно-изследователски и научно-приложни задачи, съвместно с техни представители или за задоволяване на конкретна тяхна потребност.

· Участие в клъстер със средни и висши училища, с работодателски организации и бизнес партньори по отношение споделянето на ресурси, особено по отношение на преподавателите - Създадена е и мрежа със средни училища в България: Професионална гимназия по транспорт „Никола Йонков Вапцаров“ – гр. Сливница, Профилирана природо-математическа гимназия „Акад. проф. д-р Асен Златаров“ – гр. Ботевград, Професионална гимназия по електротехника „А. С. Попов“ – гр. Девин, Професионална гимназия по аудио-, видео- и телекомуникация „А. С. Попов“ – гр. София, Българско неделно училище – гр. Кавала, Гърция, Българско училище "Родна стряха" – Кипър, Професионална гимназия по електроника и електротехника – гр. Банско, Средно училище „Антим I“ – гр. Златоград, Средно училище „Св. Св. Кирил и Методий“ – гр. Неделино, Професионална гимназия по икономика „Карл Маркс“ – гр. Смолян, Професионална гимназия „Васил Димитров“ – гр. Мадан, Средно училище „Отец Паисий“ – гр. Мадан, Професионална гимназия по техника и технологии „Христо Ботев“ – гр. Смолян, Профилирана природо-математическа гимназия „Васил Левски“ – гр. Смолян, Средно училище „Васил Левски“ – гр. Ардино, Средно училище „Христо Смирненски“ – с. Черноочене. Подписани са договори за партньорство, съвместна дейност и планиране на приема с работодатели. Създаден е консорциум, който се подготвя да прерасне в клъстер със средни училища и бизнес организации в България по отношение на кандидатстудентската кампания и надграждането на професионалните компетентности у учениците.

· Дял на оптимизация на преподавателското натоварване и функциите на администрацията – С изменение на Вътрешни правила за определяне на годишната заетост на академичния състав на ВУТП, приети с Протокол №12/21.10.2021. С промяната е реализирана завишаване на натоварването на всеки член на академичния състав на ВУТП в размер средно на 27%, с което през 2022 г. е реализирана 80% оптимизация на преподавателското натоварване. През 9-месечието на 2023 г. е реализирана 100% оптимизация на академичния и административния състав, като са обединени административни длъжности и са съкратени преподаватели, навършили 65 годишна възраст или са без натоварване. Съществено са изменени редица длъжностни характеристики в администрацията. В периода юни 2023 г. – юни 2024 г. преподавателското натоварване и функциите на администрацията са оптимизирани на 100%.




Участие в проекти по национални и международни научни програми
[bookmark: _Hlk169610687]В периода юни 2024 г. –  юни 2025 г. във ВУТП са финансирани четири научноизследователски проекти. Одобрените и финансирани проекти са както следва:
· Проект „Еволюция на организационните модели вследствие интеграция на ИИ“, с ръководител гл. ас. д-р Виктор Гладченко, размер на финансирането – 15 000 лева
· Проект „Изследване на използването на безпилотни летателни апарати във въздушното пространство на Република България“, с ръководител ас. д-р инж. Слав Митев, размер на финансирането – 15 000 лева
· Проект „Тестови модели за оценка на ефективното управление на IP трафик с приложение на изкуствен интелект“, с ръководител доц. д-р инж. Ивайло Ченчев, размер на финансирането – 15 000 лева
· Проект „Концептуален модел за анализ на стареенето на иновациите чрез хибриден интелект“, с ръководител доц. д-р инж. Петя Георгиева, размер на финансирането – 15 000 лева
Общата стойност на сумата за научни изследвания от бюджета на ВУТП е в размер на 60 000 лева.



В периода 1.10.2024 г. – 30.06.2025 г. се реализира международен практико-приложен научноизследователски проект „Приложно изследване на ролята на образованието в изграждането на лидерски умения и насърчаването на личностното развитие“. Проектът е реализиран съвместно между Висше училище по телекомуникации и пощи и Българско неделно училище Свети Иван Рилски – Кавала, община Кавала и дръжество България - Кавала. Проектът е на стойност 30 000 лева. В него участват от ВУТП общо 10 хабилитирани лица, доктори и млади учени.
По заявки от бизнес партньори на ВУТП за конкретни научно-приложни изследвания са постъпили 200 644 лева. 
По Програма "Образование" 2021-2027, BG05SFPR001-3.004 - Подкрепа за развитие на проектна докторантура BG05SFPR001-3.004-0008-C01 е спечелен проект Смарт PHD Lab 5.0 Проектни докторантури за интелигентен растеж в областта на телекомуникациите, изкуствения интелект, автоматизацията и мехатрониката на обща стойност 1 189 006 лева.
Цялата стойност на всички проекти в периода юни 2024 г. – юни 2025 г. във ВУТП е 1 479 650 лева.

Брой публикации, спрямо общия брой на академичния състав на Висшето училище по телекомуникации и пощи - София
[bookmark: _Hlk169610639]В периода юни 2024 г. – юни 2025 г.: 
· броят на научните публикации, публикувани в издания с импакт фактор (Web of Science) и импакт ранг (Sсopus) е 31; 
· броят на научните публикации, публикувани в реферирани и индексирани издания е 72; 
· броят на издадените монографии е 2; 
· броят на цитатите на изследователския състав по данни от Web of Science и Sсopus на научни публикации е 54; 
· броят статии в сборници от научни конференции, представени в Conference Proceedings в Thomson Reuters и/или SCOPUS е 40. 
Средният брой публикации е 4,5 публикации на член на академичния състав. 

Обвързване на практико-приложната научна дейност с опцията за генериране на собствени приходи
Научноизследователската дейност на ВУТП е изцяло ориентирана към бизнеса и неговите потребности. Това я прави строго практико-приложна и източник на собствени приходи. В периода юни 2024 г. – юни 2025 г. средствата, привлечени от бизнеса в практико-приложни научноизследователски проекти е 200 644 лева. 

[bookmark: _Hlk169612225]Брой дипломирани докторанти/млади учени, останали на работа във висшето училище с цел развиване на академична кариера и като преподаватели
В периода юни 2024 г. – юни 2025 г. един защитил ОНС „доктор” е привлечен като член на академичния състав на ВУТП. Привлечени на работа като преподаватели във ВУТП са и 3-ма възпитаници на ВУТП с ОКС „бакалавър“ и ОКС „магистър“. Общият брой на привлечените млади учени и докторанти на работа във ВУТП с цел развитие на академична кариера е 6 за последните 12 месеца.

Дял на младите преподаватели, участващи в научни проекти
В периода юни 2024 г. – юни 2025 г. средно 29% е делът на младите преподаватели, участвали в научни проекти спрямо броя на всички членове на академичния състав, участвали в общо 17 практико-приложни проекта. 

Дял на преподавателите, участващи в чуждоезикови програми
[bookmark: _Hlk169613809]В периода юни 2024 г. – юни 2025 г. средно 70% от преподавателите са се включили в чуждоезикови учебни планове (специалност „Communication Networks and Cybercrime Investigation” – 1 г. срок на обучение, ОКС „магистър” и специалност „Communication Networks and Cybercrime Investigation” – 2 г. срок на обучение, ОКС „магистър”), както и в акредитираните за обучение на английски език програми в ПН 3.7 „Администрация и управление“, в ПН 5.3 „Комуникационна и компютърна техника“ и в ПН 5.13 „Общо инженерство“.

Дял на преподавателите, надградили компетентностния си профил
[bookmark: _Hlk115352138]Със Система за стимулиране кариерното развитие на академичния състав на ВУТП (Протокол №7/5.4.2024 г.) и с Правила за атестиране на академичния състав на ВУТП (Протокол №31/15.11.2022 г.) академичната кариера на всеки член на академичния състав подлежи на наблюдение, оценка, прогнозиране и планиране, като това е обвързано с диференциация на работната заплата спрямо покриването на определени качествени и количествени критерии. Целта е надграждане на капацитета на членовете на академичния състав с цел предоставяне на все по-качествена образователна услуга. В тази връзка във ВУТП системно се организират допълнителни обучения за усъвършенстване на различни умения и компетенции на академичния състав на ВУТП.
През март 2025 г. е проведен тридневен обучителен семинар на тема: "Бърнаут и работа в екип". В семинара участват 60%  от академичния състав във ВУТП. 

[bookmark: _Hlk169618417]Реализиране на национално значима практико-приложна научни задача съвместно с бизнеса в сектора 
„А1 България” ЕАД дари на ВУТП оборудване за два лабораторни кабинета на стойност 60 000 лева с цел подпомагане обучението на студентите.
В резултат на дарението са изградени две лаборатории по телекомуникации с най-модерна техника за съвременна цифрова телефония.

Създаване на спортни отбори и участие в национални спортни събития
Създаден е нов отбор по футбол, с което се разраства значението на студентския спорт във ВУТП.

Финансово състояние
Висшето училище по телекомуникации и пощи към 31 декември 2024 г. реализира изменение на нетните активи под формата на увеличение на същите (положителен финансов ефект от управлението) в размер на 1 820 153 лв. Посоченото увеличение има следното изражение по отделни отчетни групи:
· За група „Бюджет“ – увеличение от 776 531 лв.;
· За група „Сметки за средства от Европейския съюз“ – увеличение от 
1 403 622 лв.
Прибавено към акумулираното изменение на нетните активи от предходни отчетни периоди, стойността на същия показател добива стойност от 9 817 438 лв., което представлява положителен икономически ефект от упражняваната от висшето училище дейност.
На основание Отчета за касовото изпълнение на бюджета, сметките за средства от Европейския съюз и чуждите средства (консолидирана основа за трите отчетни групи), финансовите показатели на висшето училище към 31 декември 2024 г. имат следното изражение:
· Обща стойност на Приходи, помощи и дарения – 1 333 130 лв.;
· Общ размер на Разходи и придобиване на нефинансови активи – 6 930 56 лв.;
· Обща стойност на Трансфери и заеми между бюджетни организации – 
5 646 848 лв., като посочената сума е изцяло от получени трансфери;
· Бюджетно салдо под формата на бюджетен излишък в размер на 49 418 лв.;
· Обща стойност на Нето-разчети и други операции – 982 588 лв.;
· Изменението на паричните средства е в посока на увеличение в размер на 1 032 006 лв., като преходния остатък под формата на налични парични средства по банкови сметки е 5 424 925 лв.
За периода от 1 януари 2025 г. до датата на настоящия отчет финансовите показатели на Висшето училище по телекомуникации и пощи имат следното изражение на база данните от 
Отчет за касовото изпълнение на бюджета, средства от ЕС и чуждите средства (финансово-правни форми: Бюджет, СЕС-ДЕС, СЕС-КСФ, 33-Чужди средства) към 31 май 2025 г., както следва:
· Обща стойност на Приходи, помощи и дарения – 704 288 лв.;
· Общ размер на Разходи и придобиване на нефинансови активи – 2 564 785 лв.;
· Обща стойност на Трансфери и заеми между бюджетни организации – на 
2 588 402 лв., като посочената сума е изцяло от получени трансфери;
· Бюджетно салдо под формата на бюджетен излишък в размер на 
697 905 лв., дължащ се на оптимизиране на разходите за текуща издръжка, които са получени и отчетени в предходен период;
· Положително изменение на паричните средства с 221 612 лв., като преходния остатък под формата на налични парични средства по банкови сметки е 5 646 537 лв.
Въз основа на изложените резултати от показателите, висшето училище е финансово стабилно, като индикациите към края на 2025 г. е отново да завърши с положителен икономически ефект.

…………………………………						
[bookmark: _GoBack]Проф. д-р Миглена Темелкова – Ректор на Висше училище по телекомуникации и пощи

	ИЗПЪЛНЕНИЕ НА 
ПОЛИТИКА ЗА РАЗВИТИЕ НА ВИСШЕТО УЧИЛИЩЕ ПО ТЕЛЕКОМУНИКАЦИИ И ПОЩИ - СОФИЯ

	
	

	Цели
(тежест)
	Задачи
	Показатели за измерване на изпълнението
	Мерна е-ца
	Текуща стойност
	Целева стойност за мандата
	Изпълнение за първата година
	

	1.Актуалност, съответствие, интегралност на придобиваните знания и умения
(тежест - 3)
	1.1.Разработване на компетентностни профили по специалности
	1.1.1.Дял на участващите експерти от практиката в учебния процес
	%
	29
	35
	39
	

	
	1.2.Периодично актуализиране на учебните планове, с акцент върху интердисциплинарния подход 
	1.2.1.Дял на актуализираните учебни планове и програми, интегриращи основни знания по отношение защитата на интелектуалната собственост, антиплагиатството, патентното право и опциите за създаване на полезни модели
	%
	10
	100
	80
	

	
	
	1.2.2.Дял на актуализираните учебни планове и програми, интегриращи интердисциплинарна подготовка
	%
	40
	100
	100
	

	
	
	1.2.3. Дял на учебните планове с интегрирани  инженерно-технически, управленски и предприемачески умения, както и дигитално лидерство
	%
	40
	100
	90
	

	
	
	1.2.4. Създаване на нов интердисциплинарен учебен план в областта на инженерната поддръжка на дигиталната юридическа документация съвместно с ВСС и частния бизнес 
	да/не
	не
	да
	в процес на подготовка
	

	
	1.3. Надграждане на професионалната квалификация
	1.3.1.Създаване на търговско дружество, с цел осигуряване на практики и стажове на студентите и научен развой
	да/не
	не
	да
	да
	

	
	
	1.3.2. Дял на учебните планове, надграждащи практически умения и компетентности за работа в условията на Индустрия 4.0 и Индустрия 5.0
	%
	20
	40
	89
	

	2.Повишаване на качеството на програмите  за обучение чрез използване на образователни форми, методи и технологии, съобразени с особеностите на обучаваната генерация студенти
(тежест - 3)
	2.1. Повишаване резултатите от обучението
	2.1.1.Увеличаване на дела на резултатите от  реално придобитите практически умения при формиране на крайната оценка по съответната дисциплина
	%
	5
	25
	60
	

	
	2.2. Повишаване ефективността на обучението
	2.2.1. Относителен дял на практическите студентски разработки
	%
	5
	25
	31
	

	
	2.3.Създаване на условия за учене и оценяване в електрона среда
	2.3.1. Относителен дял на дигитализираното учебно съдържание пригодено за дистанционно обучение
	%
	50
	100
	86
	

	
	
	2.3.2. Надграждане на дистанционното обучение с дигитални интерактивни учебници и помагала
	%
	0
	20
	18
	

	
	
	2.3.3. Дял на интегрираните дигитални ресурси в реалния присъствен учебен процес
	%
	5
	25
	100
	

	3.Свързаност и партньорство
(тежест - 3)
	3.1. Партньорство и интернационализация на учебния и научния процес
	3.1.1. Брой учебни планове, изпълнявани с български образователни институции от страната
	брой
	3
	6
	5
	

	
	
	3.1.2. Брой (чуждоезикови) учебни планове, изпълнявани с чуждестранни образователни институции
	брой
	0
	1
	2
	

	
	
	3.1.3. Дял на докторантите, ръководени съвместно с чуждестранни хабилитирани лица
	%
	0
	10
	4
	

	
	
	3.1.4. Увеличение на чуждестранните партньори в областта на образованието и науката
	брой
	30
	40
	42
	

	
	
	3.1.5. Дял на съвместните научни проекти с чуждестранни институции
	%
	5
	7
	15
	

	
	
	3.1.6. Създаване на хибридни учебни програми с бизнеса
	брой
	0
	2
	3
	

	
	
	3.1.7. Брой международни научни и образователни форуми, организирани от ВУТП
	брой
	2
	4
	4
	

	
	
	3.1.8. Брой учебни планове с интегриран корейски език във ВУТП
	брой
	4
	8
	7
	

	
	3.2.Споделяне и оптимизиране на ресурси
	3.2.1. Подготовка за участие в консорциум за европейски университет по Програма "Еразъм+"
	да/не
	не
	да
	консор-циум
	

	
	
	3.2.2. Участие в съвместни дейности с бизнеса
	%
	1
	5
	9
	

	
	
	3.2.3. Участие в клъстер със средни и висши училища, с работодателски организации и бизнес партньори по отношение споделянето на ресурси, особено по отношение на преподавателите
	да/не
	не
	да
	надграден консор-циум с 3 нови средни училища
	

	
	
	3.2.4.Дял на оптимизация на преподавателското натоварване и функциите на администрацията
	%
	75
	100
	100
	

	4. Развитие на научната дейност
	4.1.Активна проектна дейност
	4.1.1.Участие в проекти по национални и международни научни програми
	лева
(привлечени във ВУТП)
	0
	50,000
	1,479,650
	

	
	4.2. Активна публикационна дейност
	4.2.1.Брой публикации, спрямо общия брой на академичния състав на Висшето училище по телекомуникации и пощи - София
	брой публикации на човек
	4
	5
	4,5
	

	
	4.3. Създаване на механизми за обвързване на научната дейност със системата на възнагражденията
	4.3.1. Създаване на научен институт с цел повишаване на публикационната активност и проектната дейност
	да/не
	не
	да
	да
	

	
	
	4.3.2. Обвързване на практико-приложната научна дейност с опцията за генериране на собствени приходи
	да/не
	не
	да
	да
	

	5.Привличане и задържане на млади преподаватели
(тежест - 2)
	5.1.Създаване на условия за привличането и задържането на млади преподаватели в университета
	5.1.1.Брой дипломирани докторанти/млади учени, останали на работа във висшето училище с цел развиване на академична кариера и като преподаватели
	брой
	3
	5
	6
	

	
	
	5.1.2.Дял на младите преподаватели, участващи в научни проекти
	%
	15
	20
	29
	

	
	
	5.1.3.Дял на преподавателите, участващи в чуждоезикови програми
	%
	25
	40
	70
	

	
	
	5.1.4. Дял на преподавателите, надградили компетентностния си профил
	%
	10
	30
	60
	

	6.Обществени ангажименти с национална значимост
(тежест - 1)
	6.1. Разширяване на принадената стойност на институцията
	6.1.1. Разширяване и надграждане на профила на образователната институция с нови области на висше образование и професионални направления
	да/не
	не
	да
	внесен в НАОА доклад за акредита-ция на ПН 4.6
	

	
	
	6.1.2. Реализиране на национално значима практико-приложна научни задача съвместно с бизнеса в сектора
	брой за мандата
	0
	1
	1
	

	
	6.2.  Подготовка на учители и преподаватели по информационни технологии за целите на средното и висшето образование
	6.2.1. Брой  учители и преподаватели с надградени професионални умения и компетентности
	брой за мандата
	40
	60
	65
	

	
	6.3.  Развитие на спортни навици у студентите
	6.3.1. Създаване на спортни отбори и участие в национални спортни събития
	брой за мандата
	1
	2
	3

